open-index/open-wikipedia-markdown huggingface dataset:
הארמייה השישית (ברית המועצות)

**הארמייה השישית** (ברוסית: **6-я армия**) הייתה ארמייה של הצבא האדום שלחמה במלחמת העולם השנייה.

## היסטוריה
היחידה הוקמה ב-28 בספטמבר 1939 על בסיס היחידות שהיו ממוקמות באזור ויניצה. היא השתתפה בפלישת ברית המועצות לפולין. לאחר סיום הקרבות היא הוצבה באוקראינה.

לאחר פלישת הוורמאכט לברית המועצות, הארמייה השישית החלה בקרבות מגננה באזור לבוב. במהלך יולי חזית הארמייה נפרץ ובסוף יולי יחידותיה רוכזו באזור דנייפרופטרובסק. ב-2 באוגוסט במהלך קרב אומן הארמייה השישית כותרה ומפקדה איוואן מוזיצ'נקו נהרג. ב-10 באוגוסט 1941 הארמייה פורקה.

ב-25 באוגוסט 1941 הוחלט להקים את הארמייה מחדש. היא השתתפה בהגנה על אזור דונבס ובקרבות באזור חרקיב. ב-25 במאי 1942 היא כותרה ורק לאחר קרבות קשות חלק מיחידותיה הצליחו לפרוץ את המצור. ב-10 ביוני 1942 הארמייה השישית פורקה.

ב-7 ביולי 1942 הוחלט להקים את הארמייה השישית בפעם השלישית. היא השתתפה במבצע וורונז'-וורושילובגרד. בהמשך, בתחילת 1943 היא לחמה באזור חרקיב ודונבס. בשנת 1943 הארמייה צורפה ליחידות של החזית האוקראינית השלישית. היא לחמה בדרום אוקראינה הסובייטית והשתתפה בשחרור העיר אודסה. ביוני 1944 רוב היחידות הועברו לארמייה ה-37 וארמייה ה-46. בדצמבר 1944 הארמייה השישית תוגברה ביחידות חדשות ורוכזה באזור סנדומיר. עד למאי 1945 היחידות לחמו באזור וורוצלב. בספטמבר 1945 הארמייה השישית פורקה.

בשנת 1952 הארמייה השישית הוקמה מחדש. היא הוצבה באזור מורמנסק ובהמשך הועברה לקרליה הסובייטית. בשנת 1974 לארמייה השישית הוענק עיטור הדגל האדום. לאחר התפרקות ברית המועצות הארמייה השישית פורקה.

בשנת 2010, במסגרת הקמת המחוז הצבאי המערבי / פיקוד מערבי מבצעי-אסטרטגי עם מפקדה בסנט פטרבורג, הוקמה הארמייה מחדש. בפברואר 2022 כוחות הארמייה משתתפים בקרב על חרקוב כחלק מהפלישה הרוסית לאוקראינה.

## מפקדים
* פיליפ גוליקוב (ספטמבר 1939 – יולי 1940)
* איוואן מוזיצ'נקו (יולי 1940 – אוגוסט 1941)
* רודיון מלינובסקי (אוגוסט 1941 – דצמבר 1941)
* אבקסנטי דורודניאנסקי (ינואר 1941 – מאי 1942)
* פיודור חריטונוב (יולי 1942 – מאי 1943)
* יוואן שלומין (מאי 1943 – מאי 1944)
* ויאצ'סלב צבטייב (ספטמבר 1944)
* פיודור קולישב (ספטמבר 1944 – דצמבר 1944)
* ולדימיר גלוזדובסקי (דצמבר 1944 – מאי 1945)

## קישורים חיצוניים

* הארמייה השישית, באתר samsv 

6
קטגוריה:זירת מזרח אירופה במלחמת העולם השנייה
6
מדיסון וולף

**מדיסון וולף** (באנגלית: **Madison Wolfe**; נולדה ב-16 באוקטובר 2002) היא שחקנית קולנוע אמריקאית. הסרט הראשון בו השתתפה וולף היה "בדרכים" שיצא בשנת 2012, המבוסס על הספר באותו שם של ג'ק קרואק.

## משפחתה
מדיסון וולף נולדה בלואיזיאנה. אחותה, מייגן וולף, היא שחקנית גם כן.

## קריירה
את תחילת דרכה עשתה וולף כאשר השתתפה בסרט "בדרכים" בתפקיד דודי לי. לאחר מכן השתתפה בשני הסרטים "הקמפיין" ו-"חוב השטן". וולף אף הופיעה בסרט "ג'וי" שם שיחקה את הגרסה הצעירה של אליזבת רוהם. בשנת 2016, השתתפה וולף בסרט האימה שובר הקופות "לזמן את הרוע 2", שהיה בבימויו של ג'יימס ואן. הסרט יצא לאקרנים ב-10 ביוני 2016 והפך לסרט האימה ה-9 הרווחי ביותר בכל הזמנים.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות ילדות אמריקאיות
קטגוריה:אמריקאיות שנולדו ב-2002
קטגוריה:אמריקאים שנולדו ב-2002
תיאודור שולץ

**תיאודור ווילאם שולץ** (באנגלית: **Theodore William Schultz**; 30 באפריל 1902 – 26 בפברואר 1998) היה כלכלן אמריקאי, ראש בית הספר לכלכלה באוניברסיטת שיקגו וזוכה בפרס נובל לכלכלה לשנת 1979.

## ביוגרפיה
שולץ נולד בשנת 1902 בחווה חקלאית במזרח דקוטה הדרומית בארצות הברית. אביו הוציא אותו מבית הספר כשהיה בכיתה ח', על מנת שיעזור בניהול החווה. בשנת 1928 שולץ סיים תואר ראשון בחקלאות ובכלכלה. בשנת 1930 סיים את לימודי הדוקטורט באוניברסיטת ויסקונסין–מדיסון. באותה השנה התחתן.

לימד בקולג' של איווה בשנים 1930–1943. לאחר מכן עבר ללמד באוניברסיטת שיקגו ממנה פרש בשנת 1967. בשנים 1960–1961 כיהן שולץ כנשיא האיגוד הכלכלי האמריקני. באחד ממחקריו הידועים בתקופה זו עסק בשיקומן של גרמניה ויפן לאחר מלחמת העולם השנייה.

בשנת 1979 זכה בפרס נובל לכלכלה בשיתוף עם ארתור לואיס מאוניברסיטת פרינסטון על מחקריהם בתחומי התיעוש והחקלאות.

הנחה לדוקטורט את הכלכלן האמריקאי-הישראלי פרופ' צבי גריליכס, וכן את הכלכלן האמריקאי-ישראלי פרופ' יעקב (יואל) גוטמן.

שולץ נפטר בשנת 1998 באוונסטון שבאילינוי, בגיל 95. נקבר בדקוטה הדרומית.

## קישורים חיצוניים

* 
* 

קטגוריה:אמריקאים ילידי דקוטה הדרומית
קטגוריה:זוכי פרס נובל אמריקאים
קטגוריה:כלכלנים אמריקאים
קטגוריה:זוכי פרס נובל לכלכלה
קטגוריה:בעלי תואר דוקטור מאוניברסיטת ויסקונסין–מדיסון
קטגוריה:סגל אוניברסיטת איווה
קטגוריה:סגל אוניברסיטת שיקגו
קטגוריה:אמריקאים שנולדו ב-1902
קטגוריה:אמריקאים שנפטרו ב-1998
רודרי

**רודריגו הרננדס קסקאנטה** (בספרדית: **Rodrigo Hernández Cascante**; נולד ב-22 ביוני 1996), הידוע בקיצור שמו הפרטי, **רודרי**, הוא כדורגלן ספרדי המשחק בעמדת הקשר האחורי במנצ'סטר סיטי ובנבחרת ספרד. ידוע בזכות גמישותו הטקטית, מסירותיו המדויקות ויכולותיו הטכניות.

## קריירת מועדונים
### קריירה מוקדמת
רודרי נולד במדריד. בגיל צעיר הצטרף למחלקת הנוער של אתלטיקו מדריד, זאת לאחר שבילה שנה במחלקת הנוער של ראיו מחדאונדה המקומית. בשנת 2013 שוחרר מאקדמיית אתלטיקו, עקב "מחסור בחוזקה פיזית", ועבר לאקדמיית הנוער של ויאריאל.

### ויאריאל
ב-7 בפברואר 2015, בעודו שחקן קבוצת הנוער, ערך את בכורתו בקבוצת המילואים של ויאריאל, ויאריאל ב', כאשר נכנס כמחליף בניצחון החוץ 1–3 על אספניול ב', במסגרת הליגה הספרדית השלישית. 15 ימים לאחר מכן פתח לראשונה בהרכב, בניצחון 0–2 על ריאל סרגוסה ב'.

רודרי ערך את הופעת הבכורה שלו בקבוצה הבוגרת של ויאריאל, ב-17 בדצמבר 2015, כאשר פתח בניצחון 0–2 על וסקה, במסגרת גביע המלך. ב-17 באפריל 2016 ערך את הופעת הבכורה שלו בלה ליגה, כאשר נכנס כמחליף לדניס סוארס בהפסד החוץ 1–2 לראיו ואיקאנו.

ב-4 בדצמבר 2017, כאשר הפך לשחקן הרכב, חידש את חוזהו בוויאריאל עד לשנת 2022. הוא כבש את שער הבכורה שלו ככדורגלן מקצועני ב-18 בפברואר 2018, בתיקו 1-1 מול אספניול.

### אתלטיקו מדריד
ב-24 במאי 2018 חזר לאתלטיקו מדריד תמורת כ-20 מיליון אירו וחתם על חוזה עד לשנת 2023. ב-25 באוגוסט ערך את הופעת הבכורה שלו באצטדיון החדש, ונדה מטרופוליטנו, בניצחון 0–1 על ראיו ואיקאנו.

### מנצ'סטר סיטי
ב-3 ביולי 2019 שילמה מנצ'סטר סיטי את סעיף השחרור של רודרי, אשר עמד על 70 מיליון אירו, מה שאפשר לשחקן לקנות את שארית חוזהו מאתלטיקו ולעזוב את המועדון. דמי ההעברה היוו שיא למועדון בפרמייר ליג. רודרי חתם במנצ'סטר סיטי לחמש שנים.

בגמר ליגת האלופות 2023 שנערך ב-10 ביוני 2023, הבקיע גול, נבחר לאיש המשחק ותרם לקבוצתו בזכייתה הראשונה במפעל בניצחון 0–1 על אינטר מילאנו. רודרי נבחר לשחקן העונה בליגת האלופות באותה העונה.

## נבחרת ספרד
רודרי שיחק בכל הנבחרות הצעירות של ספרד, עד גיל 16, עד גיל 19 ועד גיל 21. עם הנבחרת עד גיל 19 השתתף וזכה באליפות אירופה עד גיל 19 בשנת 2015.

במרץ 2018 זומן לסגל נבחרת ספרד הבוגרת, לקראת משחקי הידידות מול  ו. בהופעת הבכורה שלו במדים הלאומיים נכנס כמחליף לטיאגו אלקנטרה בתיקו 1-1 מול גרמניה, במשחק שנערך בדיסלדורף.

נכלל בסגל נבחרת ספרד לטורניר מונדיאל 2022.

ביורו 2024, בו זכתה נבחרתו, נבחר לשחקן המצטיין של הטורניר.

## תארים
### קבוצתיים
;אתלטיקו מדריד
*הסופר קאפ האירופי: 2018

;מנצ'סטר סיטי
* ליגת האלופות: 2022/2023
* גביע הליגה (3): 2019/2020, 2020/2021, 2025/2026
* מגן הקהילה: 2019
*אליפות אנגליה (4): 2020/2021, 2021/2022, 2022/2023, 2023/2024
*הגביע האנגלי: 2022/2023
*הסופר קאפ האירופי: 2023

;נבחרת ספרד עד גיל 19
*אליפות אירופה עד גיל 19: 2015

;נבחרת ספרד
* אליפות אירופה: 2024
* ליגת האומות: 2022/2023

### אישיים
כדור הזהב: 2024
* השחקן המצטיין ביורו 2024
* שחקן העונה של ליגת האלופות: 2022/2023

## קישורים חיצוניים

## הערות שוליים

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:כדורגלני ויאריאל
קטגוריה:כדורגלני אתלטיקו מדריד
קטגוריה:כדורגלני מנצ'סטר סיטי
קטגוריה:כדורגלני נבחרת ספרד
קטגוריה:ספורטאים ספרדים באנגליה
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:זוכי פרס כדורגלן השנה באירופה
קטגוריה:ספרדים שנולדו ב-1996
הארמייה השביעית (ברית המועצות)

**הארמייה השביעית** (ברוסית: **армия я-7**) הייתה ארמייה של הצבא האדום שלחמה במלחמת החורף ובמלחמת העולם השנייה.

## היסטוריה
היחידה הוקמה ב-14 בספטמבר 1939 על בסיס היחידות שהיו ממוקמות באזור קלינין. היא השתתפה במלחמת החורף. בתחילת הלחימה היא כללה 169,000 לוחמים, 1,286 תותחים ו-1,490 טנקים. במהלך המלחמה איבדה כ-18,500 הרוגים ומעל ל-81 אלף פצועים. לאחר סיום הלחימה, ב-26 במרץ 1940 פורקה הארמייה.

ב-18 בספטמבר 1940 הארמייה השביעית הוקמה מחדש. המטה שלה היה ממוקם בפטרוזבודסק. באחריותה היה הגבול של ברית המועצות צפונית לאגם לדוגה. היא השתתפה בהגנה על אזור קרליה והייתה חלק של חזית קרליה. בשנת 1944 היא התחילה במתקפת נגד והצליחה לשחרר את העיר פטרוזבודסק. לאחר חתימת הסכם סיום הלחימה עם פינלנד ב-8 באוקטובר 1944 הארמייה השביעית הועברה לעתודה.

בינואר 1945 מטה הארמייה היה בסיס להקמת ארמיית המשמר התשיעית.

## מפקדים
* וסבולוב יאקובלר (ספטמבר 1939 - דצמבר 1939)
* קיריל מרצקוב (דצמבר 1939–1940
* פיליפ גורלנקו (ינואר (1941 - ספטמבר 1941) 
* קיריל מרצקוב (ספטמבר 1941 - נובמבר 1941
* פיליפ גורלנקו (נובמבר (1941 - יוני 1942)
* סרגיי טרופימנקו (יולי 1942 - ינואר 1943)
* אלכסיי קרוטיקוב (ינואר 1943 - אוגוסט 1944)
* ולדימיר גלוזדובסקי (אוגוסט 1944 - דצמבר 1944)

## קישורים חיצוניים
* הארמייה השביעית באתר samsv 

7
קטגוריה:זירת מזרח אירופה במלחמת העולם השנייה 
7
קטגוריה:מלחמת ההמשך
קטגוריה:מלחמת החורף
אליה גרינפלד

**אליה גרינפלד** (נולד ב-28 במאי 1986) הוא תסריטאי ואיש קריאייטיב ישראלי, זוכה פרס האקדמיה לטלוויזיה כחלק מצוות "גלילאו" וכתב בחטיבת הדיגיטל של כאן, תאגיד השידור הישראלי.

## ביוגרפיה
גרינפלד נולד וגדל בעיר וולגוגרד בברית המועצות לשעבר (כיום חלק מרוסיה), ועלה ב-1990 עם משפחתו לישראל. בשנת 2004 התנדב לשנת שירות (ש"ש) בתנועת השומר הצעיר.

בוגר תואר ראשון במדע המדינה ומנהל עסקים מהאוניברסיטה העברית.

גרינפלד הגיש את תוכנית הטלוויזיה "הכוורת" בערוץ המקומי של אשדוד וכן השתתף במופע "עיר ערוץ הילדים" כראש עיר ערוץ הילדים בשנת 2003.

ב--2005 התגייס לגלי צה"ל. במהלך שירותו הצבאי ערך והגיש תוכניות ופינות, ובהן שישי חם וארץ עיר מא' ועד ת'. בשנת 2008 קיבל ציון לשבח בפרס מפקד גלי צה"ל על עריכת התוכנית "מכתבים מהתנ"ך". עם שחרורו החל לכתוב עבור כלי תקשורת מובילים, ובהם הארץ, מאקו ועוד.

בשנת 2011 החל לעבוד בתוכנית המדע הפופולרי גלילאו, תחילה כתחקירן ובהמשך כתסריטאי ועורך. בשנים 2016 ו-2017 זכתה "גלילאו" בפרס התוכנית הטובה ביותר בקטגוריית מגזין ילדים ונוער על ידי האקדמיה לטלוויזיה.

החל משנת 2016 גרינפלד כותב ומשחק בסרטונים של חטיבת הדיגיטל בתאגיד השידור הישראלי. בין השאר, עוסקים הסרטונים בסוגיות חברתיות ובזהותו כיוצא ברית המועצות ועולה חדש.

בשנת 2020 בזמן מגפת הקורונה העולמית, החל אליה לכתוב ולככב בסרטונים העוסקים במגפה וכך זכה לכינוי 'הפנים היפות של הקורונה בישראל' או 'נחמן שי של העידן הדיגיטלי'.

### מיזמים דיגיטליים
בשנת 2015, לפני נאומו של בנימין נתניהו באו"ם, פרסם גרינפלד משחק בינגו (ביביבינגו), שמטרתו הייתה לקלוע לקלישאות של ראש ממשלת ישראל. בשנת 2016 אליה יצר את מפת סיפורי האהבה בירושלים, מיזם שהתרחב לאחר מכן לכל הארץ במסגרת תאגיד השידור הישראלי.

בשנת 2017 הקים את חברת התוכן והדיגיטל לייקה.

### פעילות חברתית
גרינפלד היה ממייסדי הארגון הבריגדה התרבותית, שהוקם בשנת 2015 לאחר הצלחת קמפיין "נובי גוד ישראלי". יוזמות אלה הוקמו במטרה לספר מחדש את סיפורם של יהודי ברית המועצות.

בשנת 2021 הצטרף גרינפלד כחבר לוועד המנהל של עמותת מגמה ירוקה.

## קישורים חיצוניים

* 
* דורון בראונשטיין, אליה גרינפלד: "אמנות זה כל דבר שנעשה מתוך היגיון פנימי של מי שעושה את הדבר ומתוך תאוותו האידיוסינקרטית בלבד.", בבלוג חי תרבות, 4 במאי 2020

## הערות שוליים

קטגוריה:ישראלים ילידי ברית המועצות
קטגוריה:חיילי גלי צה"ל
קטגוריה:סגל תאגיד השידור הישראלי - הנהלה ודיגיטל
קטגוריה:עולים בשנות ה-1990
קטגוריה:פעילים חברתיים ישראלים
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1986
Celine Dion in Concert

**Celine Dion in Concert** (בעברית: **סלין דיון במופע**) הוא סיבוב ההופעות הרביעי של הזמרת סלין דיון. סיבוב ההופעות כלל 51 יעדים בצפון אמריקה אשר נפרשו בין התאריכים 13 ביולי 1992 ל-13 במאי 1993 והוא נועד על מנת לקדם את אלבומה השני בשפה האנגלית. Celine Dion. סך הכל נמכרו חצי מיליון כרטיסים לכל ההופעות.

## היסטוריה
בפועל סיבוב ההופעות התחיל רק ב-24 באוגוסט אותה שנה אך בחודש וחצי שקדמו לו דיון הופיעה בסיבוב ההופעות של הזמר מייקל בולטון Time, Love and Tenderness Tour" בקליפורניה. הם הופיעו ביחד במשך חודש באצטדיונים של 20 אלף מושבים. דיון התוודה כי סיבוב ההופעות המשותף שלהם היה מתיש בגלל שהיו צריכים להופיע בעיר אחרת כל יום אך בסופו של דבר דיון הייתה מרוצה והיא אמרה כי היא השיגה את מטרתה. תחילה דיון הופיעה מול קהל חסר סבלנות ומנוחה אשר רצה לשמוע את בולטון ולא התעניינו בה כלל. "הייתה לי מערכת שמע פגומה מאוד וחלל קטן מאוד כי כל המשאבים והמכשור נלקחו עבור המופע הראשי" אמרה דיון. דבר נוסף אשר הקשה על דיון היה העובדה שהמופעים נערכו בחוץ והיא הופיעה לאור יום עד שבסוף רנה אנג'ל (אשר לימים היה בעלה) הצליח לשכנע את המפיקים לתת לדיון לעלות לבמה אחרי חצי שעה. בסוף סיבוב ההופעות לסלין הייתה מערכת תאורה ומערכת קול טובים יותר.

לאחר מכן דיון המשיכה להופיע לבד באופן עצמאי כאשר הופיע בערים רבות בקנדה כמו מונטריאול, קוויבק, טורונטו, המילטון ועוד. באוגוסט אותה שנה היא אף נבחרה לקחת חלק בפסטיבל אשר יום השנה ה-350 של מונטריאול שם הופיעה מול 45 אלף איש. הופעה זו שודרה גם בטלוויזיה על ידי רשת CBC. בהמשך גם לקחה חלק בפסטיבלים נוספים. במרץ 1993 התחילה את החלק ה-3 והאחרון של המופע אשר היה למוצלח במיוחד כאשר כל הכרטיסים להופעותיה במונטריאול נמכרו. בנוסף כל הכרטיסים של שאר המופעים בחלק זה אשר כלל 28 יעדים נמכרו בתוך 5 שעות בלבד (75 אלף כרטיסים שנמכרו).

בנובמבר 1992 הופיעה דיון בתיאטרון Capitole Theatre, שם הופיעה מול 1,300 איש בממוצע פרק הופעה ובכך הפכה לאמן הרווחי ביותר שהופיע בתיאטרון זה.

דיון הופיעה עם 15 משיריה במהלך ההופעה אשר נערכה כשעה וחצי. רשימת השירים כללה בעיקר שירים מהאלבום הנתמך אך גם שירים מהאלבומים Unison ו-Dion chante Plamondon. בנוסף לכך גם ביצעה גרסאות כיסוי לשירים: "Sorry Seems to Be the Hardest Word" של אלטון ג'ון, "Can't Help Falling in Love" של אלביס פרסלי ו-"(You Make Me Feel Like) A Natural Woman" של אריתה פרנקלין.

לקראת סוף סיבוב ההופעות דיון ביטלה 7 מופעים בגלל מותה של האחיינית שלה. אך חלק ממופעים אלה הועלו מחדש לאחר מספר חודשים, שם כבר ביצעה גם שירים מאלבומה הבא "The Colour of My Love".

הזמר לני גלנט שימש כמופע הפותח של מרבית מהמופעים ואילו אנתוני קוואנאה שמש כאקט הפותח של המופעים בקוויבק.

## תאריכי הופעות

## קישורים חיצוניים
* סיבוב ההופעות על פי, setlist.fm

## הערות שוליים

קטגוריה:סיבובי הופעות מ-1992
קטגוריה:סיבובי הופעות מ-1993
קטגוריה:סיבובי הופעות של סלין דיון
נעמה נרדי

**נעמה נַרדי** (24 בנובמבר 1931 – 17 באוקטובר 1989) הייתה זמרת ישראלית.

## ביוגרפיה
נרדי הייתה בתם של ברכה צפירה ונחום נרדי, ואחותו למחצה (מצד אימה) של הזמר והמלחין אריאל זילבר.
גדלה מגיל צעיר מאוד כילדת חוץ בקיבוצים קבוצת שילר, גבעת ברנר ומשמר העמק, כיוון שהוריה היו עסוקים בהופעות רבות בישראל ומחוצה לה. מילדותה גילו אצלה כישרון מוזיקלי ובגיל צעיר הקליטה אוסף עם שיריו של ביאליק. ב-1950 הוצגה לראשונה בהופעה על ידי אביה ב"קונצרט לשירה ישראלית", באולם "אהל שם" לצד אמנים נוספים כפאולו גורין ואהובה צדוק.

ב-1951 השתתפה בתחרות מלכת היופי ונבחרה כסגנית "מלכת היופי של תל אביב" (בתואר מלכת היופי זכתה מיכל הראל).
ב-1952 הופיעה בשירה ובריקוד ב"פר גינט" שהועלה ב"הבימה". בהתאם לרצון אמה, החלה ב-1952 ללמוד אופרה בפריז, ובשנת 1962 התקבלה לעבודה בבית האופרה לה סקאלה, עם הזמן נועדה לשמש כמחליפתה של מריה קאלאס.
יצאה במסגרת התיאטרון להופעות במזרח ברלין. במהלכן קרה אירוע לא ברור ובעקבותיו נתבעה על ידי הנהלת התיאטרון. לאחר מאבק משפטי זכתה בפיצויים ועברה להופיע בתיאטרון במערב ברלין עד שאושפזה בבית חולים, משם נשלחה לישראל בשנת 1967, אושפזה והתאוששה. שבתאי בן-ארויו, דובר האופרה הישראלית, שהכיר אותה, טען שסבלה מפחד במה, שעליו לא הצליחה להתגבר.

במאי 1968 השתתפה ב"פסטיבל שירי נחום נרדי" יחד עם רחל אטאס, שושנה דמארי, שולי נתן, מרדכי בן-שחר ואחרים.
ב-1969 השתתפה במופע "ירושלים שלי" שנערך בתיאטרון של קיסריה, היא עבדה גם תקופה כמורה לפיתוח קול. אחיה, אריאל זילבר, נמנה עם תלמידיה, והיא אף התגוררה אצלו במשך תקופה מסוימת.
נרדי עברה תקופה של הסתגרות, שהלכה והחריפה עם הזמן. היא נמנעה מלפגוש אנשים פנים אל פנים ותיקשרה רק בטלפון.
היא הוציאה לאור ב-1988, יחד עם אחיה אריאל, את אוסף שיריה של אמה שהוקלטו בצורה מחודשת. האוסף כלל 33 שירים בשתי קלטות, המייצג את אמנותה של צפירה משנות השלושים ואילך:
* "מאז ועד עולם, ברכה צפירה ונחום נרדי", כולל 17 שירים מ-1937 ועד 1950.
* "שירי הזהב של ברכה צפירה", כולל 16 שירים ושירי עדות בעיבודם של מלחינים שונים למעט של נרדי.

נעמה נרדי התאבדה בשנת 1989 והותירה מכתב פרידה לאמה, שהגיע לאם יומיים לאחר מותה. במכתב תארה את סבלה וטענה שאיננה יכולה לשאת עוד.

## קישורים חיצוניים

## הערות שוליים

קטגוריה:משתתפות בתחרות מלכת היופי (ישראל)
קטגוריה:זמרות ישראליות
קטגוריה:זמרים ישראלים
קטגוריה:ישראליות המתמודדות עם מגבלה נפשית
קטגוריה:מתאבדות ישראליות
קטגוריה:אישים הקבורים בבית הקברות קריית שאול
קטגוריה:ישראליות שנולדו ב-1931
קטגוריה:ישראלים שנולדו ב-1931
קטגוריה:ישראליות שנפטרו ב-1989
קטגוריה:ישראלים שנפטרו ב-1989
איבון נלסון

**איבון נלסון** (באנגלית: **Yvonne Nelson**; נולדה ב-12 בנובמבר 1985) היא, שחקנית, דוגמנית, צלמת, מפיקה ויזמית גנאית. בין הסרטים בהם כיכבה כלולים "House of Gold", "Any Other Monday" ,"In April" ו-"Swings".

## ביוגרפיה
נלסון נולדה באקרה, אך היא מאומת הפאנטה, ומקורה בקייפ קוסט. כשסיימה את לימודי התיכון באקרה, למדה לתואר ראשון בניהול משאבי אנוש באוניברסיטת סנטרל. ב-29 באוקטובר 2017, נולדה בת לנלסון ולחברה לשעבר, ג'יימי רוברטס.

### קריירה
התפקיד הראשי הראשון שלה בסרט היה תפקיד הכותרת ב-*Princess Tyra*. היא עשתה עוד חמישה סרטים ואז נסעה לניגריה כדי לעשות את סרטה הראשון בשיתוף פעולה עם ג'נביב נאג'י ב-2007, אשר השיק את הקריירה שלה בנוליווד, תעשיית הקולנוע הניגרית.

בשנת 2011 החלה נלסון לעסוק בהפקת סרטים. ההפקה הראשונה שלה הייתה הסרט *The Price*. ב-2012 היא הפיקה את *Single and Married*, וב-2013 את *House of Gold*. *Single and Married* זכה בפרס הסרט הטוב ביותר בפרסי הקולנוע של גאנה ובפרס הסרט הגנאי הטוב ביותר בפרסי City People בניגריה ב-2013.

## פילנתרופיה
ב-2010 יסדה נלסון את קרן איבון נלסון לגלאוקומה, כדי לעזור להעלות מודעות להמחלה. עם תמיכתם של ידוענים נוספים, היא הקליטה סינגל למטרות צדקה, והפיקה סרטון חינוכי. בשל פעילותה הפילנתרופית, במיוחד בנושא גלאוקומה, ב-2013 היא זכתה להכרה מצד המגזין *GoWoman* ו-Printex.

## קמפיין
נלסון פעילה גם בנושא משבר האנרגיה בארצה. היא הובילה עצרת ב-16 במאי 2015, במסגרת קמפיין רחב יותר, המשתמש בהאשטאג #dumsormuststop המשמש במדיה החברתית לבטא את החששות של תושבי גאנה לגבי משבר האנרגיה.

## פילמוגרפיה
נלסון השתתפה ביותר מ-100 סרטים, וביניהם:


## פרסים

## קישורים חיצוניים

* 

* K. Effah, "Yvonne Nelson Commends President Mahama For Improvement In Dumsor", YEN.
* Autobiography of Yvonne Nelson
* "AMAA Nominees and Winners 2008". African Movie Academy Award
* איבון נלסון באתר IrokTV

## הערות שוליים

קטגוריה:משתתפות בתחרויות יופי
קטגוריה:שחקניות קולנוע וטלוויזיה גנאיות
קטגוריה:מפיקות קולנוע גנאיות
קטגוריה:ילידות 1985
פרסי מיטב נוליווד

**פרסי מיטב נוליווד** (באנגלית: **Best of Nollywood Awards**, הידועים גם כ-**BON Awards**) הם אירוע קולנוע שנתי הנערך על ידי מגזין *Best of Nollywood Magazine *בהכרה בהישגים יוצאי דופן הניגרי בתעשיית הקולנוע. המהדורה הראשונה נערכה ב-6 בדצמבר 2009, באיקג'ה, שבמדינת לאגוס.

## טקסים
* פרסי מיטב נוליווד 2009
* פרסי מיטב נוליווד 2010
* פרסי מיטב נוליווד 2011
* פרסי מיטב נוליווד 2012
* פרסי מיטב נוליווד 2013
* פרסי מיטב נוליווד 2014
* פרסי מיטב נוליווד 2015
* פרסי מיטב נוליווד 2016
* פרסי מיטב נוליווד 2017

## קטגוריות
יש כ-35 קטגוריות של פרסים:

## זוכים
בין זוכי הפרס:
* איג'אומה גרייס אגו
* דאיו אמוסה
* קהינדה בנקולה
* פרינסס ברון נג'ואה
* ריטה דומיניק
* אלקס אקובו
* מייק אזורואוניה
* נסה איקפה-אטים
* ג'ומוקה אודטולה
* אומוני אובולי
* אולמידה דייוויד
* סילביה אולוצ'י
* אולומידה אוורו
* אדבאיו סלמי
* או. סי, אוקג'ה
* מאטסה אוואטסה

## קישורים חיצוניים
* 

## הערות שוליים

קטגוריה:קולנוע בניגריה
מיטב נוליווד
אירוויזיון לרוקדים צעירים 1999

**האירוויזיון לרוקדים צעירים 1999** היא התחרות ה-8 של האירוויזיון לרוקדים צעירים. צרפת אירחה את התחרות באופרה הלאומית של ליון .

## פורמט
המשתתפים שנבחרו הם רקדנים לא-מקצועיים בין 16 ל-21. הריקוד של כל משתתף נבחר ומוכן מספר שבועות לפני התחרות.

### השופטים
המנצח נבחר לאחר הצבעת השופטים. השופטים שהצביעו הם:

*  - בוריס אייפמן
*  - מאגויי מרטין
*  - מייריל טאנקארד
*  /  - ג'אן-כריסטוף מיילוט
*  - טרו סרינן
*  - ויצ'נטה סאז
*  - ויקטוריה מאראגפואלו

## מדינות משתתפות
16 מדינות השתתפו בתחרות. להלן המדינות שלא העפילו לגמר:

### גמר
אל הגמר העפילו 10 מדינות.

## קישורים חיצוניים
* 

## הערות שוליים

1999
קטגוריה:ליון
קטגוריה:1999 בצרפת
קטגוריה:צרפת: תרבות
משפחת שמחון (סרט)

250px|ממוזער|שמאל|שלמה צפריר ויעל אביב בסצנה מן הסרט
**משפחת שמחון** הוא סרט קומדיה ישראלי משנת 1964 בבימויו של יואל זילברג עם מאיר מרגלית בתפקיד הראשי.

התסריט נכתב על ידי ליאו פילר ויואל זילברג והוא מבוסס בחלקו על תסכית הרדיו הקומי "משפחת שמחון" מאת משה בן אפרים שהשתתף גם הוא בכתיבת התסריט.

בסרט מופיע גם החצוצרן המפורסם אדי קלברט  שכונה "האיש בעל חצוצרת הזהב" ותזמורתו.

## תקציר העלילה
נח שמחון (מאיר מרגלית) הוא בעל משרד ליצוא ויבוא. בכל יום בשובו מהעבודה הוא נוהג לשאול את אשתו צפירה (שושנה ברנע): "אין אוכל? (תשובה - יש אוכל), בא דואר? (לא בא דואר), נאוה בבית? (כן), נו אז - לאכול."

בעבר היה נח בעל אידיאלים והיה בגדוד העבודה, סלל כבישים וייבש ביצות והיה מוקסם מהמנהיג שלו, יוסקה שולמן, שתמונתו תלויה בדירתו.

לנח שני ילדים: גבי (עודד קוטלר), סגן בצה"ל, ג'ובניק שעדיין גר בבית הוריו ולווה כספים מהחנווני מנדל (ליאון קסבינר) כדי לממן את בילוייו, ונאוה (רינה גנור) תלמידת תיכון שאורי בעל הווספה (חנן גולדבלט) מחזר אחריה.

הזוג שמחון נוהג לשחק קלפים אצל יחזקאל צווירן (זלמן לביוש) ואשתו דבורה (עדנה פלידל). נח ויחזקאל הם חברים מימי גדוד העבודה וחברי מפלגה (מפא"י). יחזקאל מבקש מנח שימליץ עליו במפלגה לשליחות באפריקה שם הוא רוצה לדבריו להיות בגלל "אידאולוגיה" ובעיקר בגלל רווח כספי. בתמורה יעזור לו לקבל מכרז ליבוא מכונת דפוס עם רווח גדול בצד. כן מצדד יחזקאל בדעתה של צפירה כי נח צריך לעבור לדירה יותר גדולה ומרווחת.

גבי מחזר אחרי הדוגמנית גלינה (יעל אביב) וכן גם צלם האופנה מר קליק (שלמה צפריר). כשהם מבלים במועדון לילה מצטרפים אליהם מר קליק ואשתו סילביה (אליס בונפילד). מר קליק לוקח את גלינה וגבי נאלץ לרקוד עם גב' קליק.

גבי מתאהב בסוף באורנה (תקוה מור) מזכירת המשרד של אביו וחושב על חתונה.

גידי צווירן (ישראל פוליאקוב) הוא נער שעשועים וגם הוא מחזר אחרי נאוה. הוא לוקח ללא רשות את רכב הוולוו של אביו ומסיע את נאוה במהירות מופרזת כששוטרים רודפים אחריו עד שהוא נתקל בעמוד ונעצר. נח ויחזקאל מוזעקים למשטרה כדי לשחרר אותם ומתחילים לריב על מי מוטלת האשמה.

בינתיים שולח יחזקאל את ידידו המתווך מאיר פיינר (שרגא פרידמן) שמצליח למכור לנח דירת פנטהאוס יקרה בצפון תל אביב. הוא שולח לו גם את מעצבת הפנים היוקרתית אריקה (אלישבע מיכאלי) לעצב את הדירה.

נח המרוגז לא ממליץ במפלגה על יחזקאל ומשום כך אינו זוכה במכרז ונכנס לחובות כבדים. הוא סובל מסיוטי לילה בהם נגלה אליו יוסקה שולמן שהיה חסיד ההסתפקות במעט.

צפירה מצליחה לשכנע את החנווני לקנות את דירת הפנטהאוס ונח נרגע אם כי תמורת זאת הוא חייב לעשות "רמונט" לדירה הישנה.

## שחקנים

## קישורים חיצוניים

קטגוריה:סרטי קומדיה ישראליים
קטגוריה:סרטים בעברית
קטגוריה:סרטי שחור-לבן ישראליים
קטגוריה:סרטי 1964
קטגוריה:סרטי יואל זילברג
קטגוריה:סרטים ישראליים משנת 1964
גוסטב בולאנז'ה

**גוסטב קלרנס רודולף בולאנז'ה** (בצרפתית: **Gustave Clarence Rodolphe Boulanger**; 25 באפריל 1824 – 22 בספטמבר 1888) היה צייר צרפתי, שנודע בשילוב בין סגנון קלאסי לאוריאנטלי ביצירותיו.

## קורות חייו וקריירה
[ממוזער|[פרסקו אלגוריה של מוזיקה בסאל גרנייה באופרה של מונטה קרלו]] 
בולאנז'ה נולד ב-1824 בפריז. הוא התייתם בגיל 14 ועבר תחת חסותו של דודו, ששלח אותו לבית הספר לאמנויות היפות בפריז, שם למד אצל האומנים פול דלארוש ופייר ז'ול ז'וליבה. הוא סיים את בית הספר בהצטיינות בשנת 1840. ב-1845 ביקר בולאנז'ה באלג'יריה, שם ספג את הסגנון האוריינטלי. ב-1849 זכה בפרס רומא מטעם האקדמיה לאמנות בפריז על יצירתו "יוליסס".  בעקבות זכייתו בפרס רומא, קיבל מלגה לאקדמיית צרפת ברומא שבאיטליה, שם גם ביקר בהריסות העיר פומפיי, מראה שתרם לו רעיונות רבים ליצירותיו העתידיות. הוא ביקר גם ביוון ובמדינות בצפון אפריקה, דבר שתרם לו בביטוי מדויק של אלמנטים תרבותיים של הסגנון האוריאנטלי ולמיומנותו בציור גוף האישה. בין יצירותיו הידועות ניתן למנות את "הקפה המורמוני" (1848), "קיסר ברוביקון" (1865), "טיול ברחוב הקברים, פומפיי" (1869) ויצירתו הידועה ביותר, "שוק העבדים" (1882). במהלך השנים הספיק לזכות בעוד מספר עיטורים נחשקים. ב-1882 החל ללמד במכון של צרפת. תלמידיו העידו עליו כי הוא מורה בעל השפעה חזקה על תלמידיו, שהתבלט מאוד בחוסר אהבתו לסגנון האימפרסיוניסטי. בולאנז'ה נפטר ב-1888 בפריז, בה חיי כל חייו.

## תלמידיו
[ממוזער|[הרמון, גוסטב בולאנז'ה]] 
בולאנז'ה לימד תחילה באקדמיה ז'וליאן ולאחר מכן במכון של צרפת. בין תלמידיו ניתן למנות את:
* ז'ול בנואה לוי 
* וולטר לופטהאוס דין 
* ארתור וויסלי דואו 
* ארנסט פרידריך פון ליפהארד 
* תיאופיל פואלפו 
* אוסמאן המדי ביי 
* אלכסנדר איגנטיוס רושה 
* ז'ורז' רושגרוס 
* אלמר בויד סמית' 
* אלברט בק ונזל
* צ'ארלס ויליאם ברטלט

## קישורים חיצוניים

קטגוריה:צרפתים שנולדו ב-1824
קטגוריה:ציירים צרפתים
קטגוריה:זוכי פרס רומא
קטגוריה:צרפתים שנפטרו ב-1888
פטימה רושדי

**פאטמה רושדי** (בערבית: **فاطمة رشدي**; 15 בפברואר 1906 – 23 בינואר 1996) הייתה שחקנית, במאית ומפיקה ממוצא מצרי, אשר הוגדרה כ"אחת מחלוצות הקולנוע המצרי".

## ביוגרפיה
פאטמה רושדי נולדה באלכסנדריה ועברה לקהיר בגיל ארבע עשרה כדי להיות שחקנית. ב-1926, ללא כל הכשרה פורמלית, כשהשפה היחידה בפיה הייתה ערבית מדוברת, היא ייסדה להקת תיאטרון , במסגרתה הייתה במסע הופעות ברחבי צפון אפריקה. מנכ"ל התיאטרון עזיז עיד התאהב בה ועודד אותה ללמוד לקרוא ולכתוב. היא נודעה בכינוי "שרה ברנאר של המזרח" בזכות תפקידיה המפורסמים כשכיכבה בגרסה המצרית לסרטים בהם שיחקה השחקנית המפורסמת.

הסרט הראשון בו הופיעה היה בסרטו השני של אבראהים לאמא, "אסון על הפירמידות" (فاجعة فوق الهرم, 1928). בשנת 1933 היא ביימה את סרטה "החתונה" (الزواج) אשר יצא לאקרנים בפריז. לא נותרו עותקים מהסרט, ובאוטוביוגרפיה שלה מ-1970 העידה רושדי כי היא בעצמה מחקה כל זכר לגרסה הסופית של הסרט.
בסרט גילמה רושדי אישה אשר אביה דוחף אותה לנישואים לא מאושרים, ובסופו היא מתה באופן טרגי.

היא שיחקה במגוון סרטים של כמאל סלים, ביניהם הסרט "ההחלטה" (العزيمة) משנת 1939, בו היא גילמה בחורה צעירה ממעמד הפועלים המתאהבת בבנו של השכן.
ב-1943 השתתפה בסרט "דרך הישר" (الطريق المستقيم) בבימויו של תוגו מזרחי. היא גילמה את דמותה של ת'ריא, זמרת צעירה שגיבור הסרט הנשוי נשבה בקסמיה.
הופעתה האחרונה הייתה כשכיכבה בתפקיד הראשי בסרט "תן לי לחיות" (دعوني أعيش), סרטו של אחמד דיא א-דין (أحمد ضياء الدين).

בשנות ה-60 רושדי יזמה וניהלה חוגי סלון של במאים ותלמידים במוסד האקדמי ללימודים גבוהים לקולנוע בקהיר (Cairo Higher Institute of Cinema).

רושדי פרסמה את האוטוביוגרפיה שלה, **זכרונות פאטמה רשדי: שרה ברנאר של המזרח והשחקנית הראשונה בתיאטרון הערבי** (مذكرات فاطمة رشدي: سارة برنار الشرق وممثلة المسرح العربي الأولى), בשיתוף עם מוחמד רפעת רושדי בהוצאת "דאר א-ת'קאפה".

## הנצחה
* רח' פאטמה רשדי בפאתי קהיר (אזור גיזה).

## קישורים חיצוניים

* פאטמה רושדי באתר elcinema.com

## הערות שוליים

קטגוריה:שחקניות מצריות
קטגוריה:במאיות קולנוע מצריות
קטגוריה:מפיקות
קטגוריה:ילידות 1906
קטגוריה:נפטרות ב-1996
תיאטר דואיסבורג

**תיאטר דואיסבורג** (בגרמנית: **Theater Duisburg**) שוכן בדואיסבורג, גרמניה והוא אחד משני בתי האופרה שבהם מופיעה הדויטשה אופר אם ריין. השני הוא אופרנהאוז דיסלדורף בדיסלדורף.

התיאטרון המקורי נבנה ב-1912, נהרס במלחמת העולם השנייה, ונבנה מחדש ב-1950. מחמת השיפוצים שנערכו בבית האופרה של דיסלדורף (שנבנה ב-1956), התקיימו חגיגות היובל להתחדשות הלהקה אחרי המלחמה בדואיסבורג, ב-28 בספטמבר 2006, בביצוע "אלקטרה" של ריכרד שטראוס, שביצוע הבכורה שלה על ידי להקת האופרה היה ב-29 בספטמבר 1956.

## קישורים חיצוניים

* 

דואיסבורג
דואיסבורג
קטגוריה:דיסבורג
Quién Sabe

"**Quién Sabe**" (בעברית: "**מי יודע**") הוא סינגל שהוקלט על ידי זמרת הרגאטון הדומיניקנית נאטי נטשה. השיר יצא לאור ב-22 ביוני 2018 על ידי חברות התקליטים סוני מיוזיק לטין ופינה רקורדס, כסינגל מתוך אלבום הבכורה שלה, *[[IlumiNATTI]]*.

השיר הגיע למקום הרביעי במצעד שברפובליקה הדומיניקנית, והשני במצעד השירים הטרופיים.

## רקע וכתיבה
השיר בדומה לשאר שיריה של נאטי נטשה, נכתב על ידה והוא שיר בסגנון הבצ'טה והפופ הלטיני. כבר כשיצא, הצליח השיר להיכנס למצעדי אייטונס רבים, תוך שהפך לאחד משיריה המצליחים ביותר במדינות שונות כמו הרפובליקה הדומיניקנית וספרד. לאורכו של השיר, מדברת נטשה על כמיהותיה ועל הכאב הכרוך בהן.

הסגנון שמאפיין את הז'אנר הוא הבצ'אטה והפופ הלטיני. שירה של נטשה "Soy Mia", מאופיין באותם הסגנונות גם כן.

## וידאו קליפ
הווידאו קליפ הנלווה שצולם לשיר הועלה לערוצה של נטשה ב-22 ביוני 2018, ביום שיצא כסינגל רשמי. השיר צולם בכנסייה ומציג בתוכו את נטשה בכמה סצנות, כשהיא לבושה בבגדי נזירה שחורים ולבנים. ישנן סצנות בהן ניתן לראותה, כשהיא בחדר מבודד בו ניצב צלב גדול מאחוריה.

נכון לאוקטובר 2020, מונה הצפיות של הקליפ עומד על כ-400 מיליון צפיות, מה שהופך אותו לאחד מהקליפים הנצפים ביותר בשנת 2018.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי נאטי נטשה
קטגוריה:שירים בספרדית
קטגוריה:שירים שנכתבו על ידי נאטי נטשה
קטגוריה:שירים על כאב לב
קטגוריה:בלדות לטיניות
קטגוריה:סינגלים בהוצאת סוני מיוזיק לטין
קטגוריה:סינגלים בהוצאת פינה רקורדס
לטביה באירוויזיון לרוקדים צעירים

**[[לטביה]] השתתפה בתחרות [[האירוויזיון לרוקדים צעירים]]** 5 פעמים, ב-1997, ב-1999, ב-2001, ב-2003 וב-2005. מאז לא השתתפה יותר.

## הרקדנים והריקודים שייצגו את לטביה באירוויזיון לרוקדים צעירים

## ראו גם
* האירוויזיון לרוקדים צעירים
* לטביה באירוויזיון

## קישורים חיצוניים
* Eurovision Young Dancers

קטגוריה:אירוויזיון לרוקדים צעירים
קטגוריה:לטביה: תרבות
מתחם לביאה

**מתחם לביאה** (**ח'רבת לַוִיֶה** במקור) הוא אתר ארכאולוגי רחב ממדים, שעיקרו מתקופת הברונזה הקדומה, השוכן בשיפוליה המערביים של רמת הגולן. האתר ממוקם בקצה שלוחה צרה בין נחל סמך בדרום ובין נחל כנף בצפון, ולמרגלותיו ממערב נמצא מושב רמות. מהאתר תצפית מרשימה על הכנרת.

## חפירות ארכאולוגיות
ראשון חוקרי האתר היה סיר לורנס אוליפנט, אשר ביקר בו בשנת 1885, והבחין בו, בין היתר, בשרידי מבנה ציבורי עם עמודים, אותו זיהה כבית כנסת מתקופת התלמוד.

בחפירות שנערכו במקום בידי משלחת "ארץ גשור" בראשות פרופסור משה כוכבי מטעם אוניברסיטת תל אביב, בין השנים 1987 ו- 1997, נמצא כי באתר התקיים במהלך תקופת הברונזה הקדומה יישוב עירוני מבוצר ומפותח, שחרב ככל הנראה במהלך מלחמתי. ראשית ההתיישבות במקום הייתה בערך בשנת 3300 לפני הספירה, בשלב הראשון של תקופת הברונזה הקדומה.

הממצאים באתר אשר העידו על ביצוריו וחשיבותו בתקופה זו, בשנים 3,300 עד 2,300 לפני הספירה, הם מערך חומות מפותח, שכלל חומות לאורך מצוקי השלוחה מעל הנחלים, חומה פנימית, וכן חומה חיצונית אדירה, שרוחבה כשישה עשר מטרים וגובהה כעשרה מטרים. כן נמצאו באתר, באופן המעיד על סדר והיררכיה, שרידי מבני ציבור, מבני מגורים, בית קברות ומבנים תעשייתיים להפקת שמן ושמירתו. במדרון הדרומי של השלוחה נמצא בית קברות ובו מבני קבורה מעוגלים, שקושרים את האתר לאתר גלגל רפאים הסמוך ולדולמנים הרבים שבאזור.  

שרידי שער העיר מעידים על שני מגדלים שעמדו בצדו ועל פריצתו במהלך מלחמתי, לנוכח סימני שרפה וריכוז מאות אבני קלע לצדו.

המבנה שתיעד אוליפנט באתר בסוף המאה ה-19 לא אותר בחפירות שנערכו במקום כמאה שנים לאחר מכן, אולם ברחבי האתר נמצאו חרסים מן התקופה הביזנטית, אבני גזית, חוליות עמודים, פריטים ארכיטקטוניים, וכן פסל של אריה, הדומה לפסל האריה מבית הכנסת של עין נשוט הסמוכה. כל אלו, בצירוף עדותו של אולפינט, מעידים על אפשרות קיומו של בית כנסת במקום במהלך התקופה הביזנטית.

## לקריאה נוספת
*י' פז, **לביאה: יישוב עירוני מבוצר מתקופת הברונזה הקדומה בדרום הגולן**, מ' ראובני ומ' ליבנה (עורכים), הגולן אדם ונוף, תל אביב תשס"ה, עמ' 37-21.
*ר' פלג, **בנתיבות הגולן והחרמון**, יד יצחק בן-צבי, ירושלים 2011, עמ' 29-28.
* ד' וע' מאיר, **בית כנסת קדומים ברמת הגולן**, יד יצחק בן-צבי, תשע"ג, 138.

## קישורים חיצוניים
*מתחם לביאה באתר רשות העתיקות.

## הערות שוליים

קטגוריה:רמת הגולן: אתרים ארכאולוגיים
קטגוריה:ארץ ישראל בתקופת הברונזה הקדומה
קטגוריה:מונומנטים מגליתיים
קטגוריה:רמת הגולן: בתי כנסת
גביע ליגת הכדורגל הלאומית

**גביע ליגת הכדורגל הלאומית** (ברוסית: **Кубок Футбольной национальной лиги**) הוא טורניר גביע שנערך בין הקבוצות הטובות ביותר בליגת הכדורגל הלאומית ברוסיה במהלך פגרת החורף. הגביע נערך בשנים 2012–2020. מטעמי חסות, נקרא בשם "אולימפ-גביע ליגת הכדורגל הלאומית" (Олимп-Кубок ФНЛ).

התחרות נערכה באופן מסורתי בקפריסין, פרט לשנים ב-2014 ו-2015 בהן נערכה בטורקיה. בשנת 2019 נחתם הסכם חסות עם סוכנות ההימורים אולימפ (OLIMP). בדצמבר 2020 הטורניר בוטל במסגרת מיתוג מחדש בליגה הלאומית.
## פורמט
ב-1 דצמבר 2011 אושר פורמט הגביע. לפי תקנון הטורניר, הקבוצות המשתתפות נחלקות לשני בתים (הקבוצות בחצי העליון של טבלת הליגה מתמודדות בבית א', הקבוצות מהמקומות הנמוכים — בבית ב'). בסופו של שלב הבתים, נקבעות שמונה הקבוצות המשתתפות במשחקי הגמר. נקבע כי בסדרת הפלייאוף במקרה של תיקו בזמן החוקי, הקבוצות ייערכו דו-קרב פנדלים, ללא תוספת זמן. בנוסף, הקבוצות היו רשאיות לערוך שישה חילופים.

מאז 2015 בטורניר השתתפו 16 קבוצות המתמודדות בשלב הראשוני בארבעה בתים, בני ארבע קבוצות. חוקי הפורמט השתנו לעיתים (למשל, ב-2016, משחקי הבית נערכו על פי עיקרון הפלייאוף).

כמה קבוצות מליגת הכדורגל הלאומית (בהתאם ללוח הזמנים שלהן לקראת חידוש העונה, או מסיבות כלכליות) עשויות היו שלא ליטול חלק בתחרות ובמקרה כזה הן מוחלפות בדרך כלל בקבוצות מליגת הכדורגל המקצוענית או ליגת העל הרוסית. ב-2018 השתתפה לראשונה קבוצה זרה — "ריגה" מליגת העל הלטבית. ב-2019 השתתפה גם לבדיה טאלין האסטונית.

## הזוכות
### משחקי הגמר

### לפי מועדונים

## קישורים חיצוניים
* 

## הערות שוליים

קטגוריה:תחרויות כדורגל ברוסיה
Jennifer Lopez and Marc Anthony en Concierto

**Jennifer Lopez and Marc Anthony en Concierto** (ידוע כ-**El Cantante Tour, Jennifer & Marc en Concierto או En Concierto**) הוא סיבוב ההופעות המשותף של הזמרת והשחקנית ג'ניפר לופז והזמר מארק אנתוני.

סיבוב ההופעות החל ב-28 בספטמבר 2007, ונגמר ב-7 בנובמבר 2007, והתרחש כולו בצפון אמריקה. בסוף 2007, סיבוב ההופעות דורג במקום ה-59 ברשימת סיבובי ההופעות הרווחיים ביותר של השנה עם רווח של 13.8 מיליון דולר מ-17 יעדים בלבד.

## רקע
בינואר 2005 אמרה לופז לחדשות MTV שהיא מתכננת לצאת לסיבוב הופעות על מנת לקדם את אלבומה הרביעי Rebirth. "ניסיתי לתכנן סיבוב הופעות כל כך הרבה פעמים וכעת אנחנו מתכננים את זה שוב. זה מרגש, נראה אם זה באמת יקרה, אמנם למדתי לא לפתח ציפיות אבל אני לא יכולה לחכות!" בנוסף אמרה לופז כי היא רוצה "לעשות את הקטע שלה" אך בסופו של דבר הרעיון לא יצא לפועל.

מארק אנתוני לעומת זאת יצא בעברו לסיבובי הופעות ביחד עם מספר זמרים לטיניים נוספים. סדרת סיבובי הופעות אלה נקראה "Juntos en concierto" ולמעשה הסיבוב הופעות עם לופז היה סיבוב ההופעות האחרון בסדרה זו לאחר שהקודמים התקיימו ב-2005 וב-2006 ביחד עם זמרים לטיניים כמו צ'איאן, אלחנדרו פרננדז ולאורה פאוזיני.

בתגובה על סיבוב ההופעות לופז אמרה: "אני הולכת לעשות כמה מהשירים החדשים שלי, כמובן מהאלבום הזה [Como Ama una Mujer או Brave] וגם את הלהיטים הישנים שלי. זאת הפעם הראשונה שלי בסיבוב הופעות אז המעריצים שלי לא יראו אותי מבצעת הרבה שירים אבל אני הולכת לבחור את הטובים שהם רוצים לראות."

אנתוני גם הגיב על הטור ואמר: "זה פשוט מופע מפלצתי. המופע עולה בעוד כמה ימים וזה הזמן שבו אני תופס את הסדר גודל של זה. אני נשען לאחור ומביט בכל זה ומרגיש כל כך גאה."

דולר אחד מכל כרטיס נתרם עברו ארגון "Run for Something Better" אשר תומך בתוכניות כושר גופני עבור ילדים.

## תאריכי הופעות

## קישורים חיצוניים

## הערות שוליים

קטגוריה:סיבובי הופעות מ-2007
קטגוריה:סיבובי הופעות של ג'ניפר לופז
קטגוריה:סיבובי הופעות משותפים
שווייץ באירוויזיון 1956

**[[שווייץ באירוויזיון|שווייץ]] ב[[אירוויזיון 1956]]** השתתפה עם השיר "Refrain" ועם השיר "Das alte Karussell", שאת השירים ביצעה ליס אסיה. זאת הייתה השתתפותה הראשונה של שווייץ באירוויזיון.
השיר "Refrain" זכה במקום הראשון לעומת השיר "Das alte Karussell" שזכה במקום השני.

## לפני האירוויזיון
### בחירת השיר והנציג
במסגרת האירוויזיון כל מדינה הייתה צריכה לשלוח נציג אחד עם שני שירים שונים. בעקבות שווייץ ערכה תחרות לבחירת השירים והנציג.
בתחרות השתתפו 3 מתמודדים ו11 שירים מתוכם: 5 של ליס אסיה, 5 של ג'ו רולאן ו-1 של אניטה טראברסי.

בתום התחרות זכתה ליס אסיה לייצג שווייץ באירוויזיון 1956 עם השירים "Refrain" ו-"Das alte Karussell".

#### השירים המשתתפים

## באירוויזיון
השיר "Das alte Karussell" הופיע שני בסדר על הבמה, אחרי הולנד ולפני בלגיה. השיר סיים במקום השני יחד עם שאר השירים חוץ "Refrain".

השיר "Refrain" הופיע בסדר ה-9 על הבמה, אחרי הולנד ולפני בלגיה. השיר סיים במקום הראשון שזכה בתחרות.

## ראו גם
* שווייץ באירוויזיון
* אירוויזיון 1956
* ליס אסיה

1956
קטגוריה:מדינות באירוויזיון 1956
גלוסותריום

ממוזער|איור של זוג עצלני קרקע
**גלוסותריום** (שם מדעי: *Glossotherium*; מילולית: "לשון בהמה") הוא סוג של יונק נכחד מקבוצת עצלני הקרקע שחי באמריקה הדרומית בסוף הפליוקן ועד תחילת ההולוקן, התור הנוכחי מלפני 2,500,000 שנה עד לפני 10,000 שנה.

## מאפיינים
הגלוסותריום היה הולך על ארבע שהיה קרוב לעצלנאים המודרניים אך לא חי על העצים והיה כבד מכדי לטפס. הוא היה בעל כפות רחבות וחזקות ובהם זוג טפרים. לסתותיו היו חלשות ובעלות שיניים קטנות והוא היה קרובו של המילודון ושל הפרמילודון מצפון אמריקה. גובהו הגיע לארבעה מטרים ומשקלו ל-1.5 טון.

העצלן התגלה בחפירות שונות באמריקה הדרומית במדינות: ברזיל, ארגנטינה, ונצואלה, אקוודור, פרו, בוליביה, צ'ילה, אורוגוואי ופרגוואי. ככל הנראה התקיים הגלוסותריום עד לפני 10,000 שנה ונכחד מסיבות לא ברורות. ככל הנראה הוא היה יצור איטי שחי במישורי עשב לחים וניזון מאכילת עלי עצים שהוא כיפף בעזרת כפותיו הגדולות. היו לו מעט אויבים, שהעיקרי מביניהם היה הסמילודון.

## קישורים חיצוניים

קטגוריה:טקסונים שתוארו בידי ריצ'רד אוון
קטגוריה:יונקים שחיו בפליוקן באמריקה הדרומית
קטגוריה:יונקים שחיו בפלייסטוקן באמריקה הדרומית
קטגוריה:מאובני טקסונים שתוארו ב-1840
קטגוריה:מגה-פאונה של הפלייסטוקן באמריקה הדרומית
קטגוריה:מילודוניים
קטגוריה:טקסונים שהתפתחו בפליוקן
גיגנטופיס

**גיגנטופיס** (שם מדעי: *Gigantophis*; מילולית: "נחש ענק") הוא סוג של נחש קדום ענקי שחי בצפון אפריקה בסוף תקופת האאוקן לפני 37–35 מיליון שנה. מאובניו נמצאו במצרים ובאלג'יריה שכנראה היו לחות יותר מכיום. הנחש התגלה ב-1901 במצרים בידי החוקר צ'ארלס ויליאם אנדרוס.

נחש עצום זה נחשב לנחש הגדול ביותר בעולם, עד שב-2009 התגלה נחש גדול עוד יותר – הטיטאנובואה. אורכו המוערך הגיע ל-9.3–10.7 מטרים ומשקלו ל-700 ק"ג, הרבה יותר מאשר הנחשים הגדולים הקיימים היום, אנקונדה כהה ופיתון מרושת שאורכם עד 7 מטרים ומשקלם רק עד 500 ק"ג. עם זאת מחקרים מאוחרים יותר העריכו שהוא לא היה יותר ארוך מ-6 מטרים. הוא היה בעל חוליות רבות ושויך למשפחה הנכחדת מדצואידיים.

ככל הנראה הוא חי בביצות ויערות לחים במצרים הקדומה וניזון בעיקר מדגים. עם זאת בדומה לאנקונדה והפיתון המודרניים הוא יכל גם לטרוף יונקים קדומים, כמו הפיל הקדום מריתריום שהיה בגודל של חזיר.

## בתרבות
זוחל זה הופיע במשחק עולם היורה: המשחק.

## קישורים חיצוניים

קטגוריה:בעלי חיים שתוארו ב-1901
קטגוריה:טקסונים שתוארו בידי צ'ארלס ויליאם אנדרוס
קטגוריה:מדצואידיים
קטגוריה:מגה-פאונה של הפלאוגן באפריקה
קטגוריה:בעלי חיים שחיו באאוקן באפריקה
קטגוריה:לפידוזאורים שחיו בפלאוגן
קטגוריה:מאובני טקסונים שתוארו ב-1901
פרסי קניווד

**פרסי קניווד** (באנגלית: **Kannywood Awards**) הוא טקס שנתי שבו מוענקים פרסי קולנוע על ידי גילדת שחקני קניווד כדי לכבד ולהכיר בהישגים יוצאי דופן בתעשיית הקולנוע של קניווד (הקולנוע בשפת ההאוסה). טקס הפרסים נערך לראשונה ב-2014, במדינת קאנו, שבניגריה.

## טקסים
* פרסי קניווד 2014
* פרסי קניווד 2015

## קטגוריות
הפרסים מוענקים בכ-21 קטגוריות:

**פרסי הקהל**
* השחקן הטוב ביותר
* השחקנית הטובה ביותר
* הבמאי הטוב ביותר
* המשחק הקומי הטוב ביותר

**פרסי השופטים**
* הסרט הטוב ביותר
* השחקן הטוב ביותר
* השחקנית הטובה ביותר
* הבמאי הטוב ביותר
* שחקן המשנה הטוב ביותר
* שחקנית המשנה הטובה ביותר
* המשחק הקומי הטוב ביותר
* הצילום הטוב ביותר
* הנבל הטוב ביותר
* התלבושות הטובות ביותר
* האיפור הטוב ביותר
* התסריט הטוב ביותר
* השחקן הילד הטוב ביותר
* התפאורה הטובה ביותר
* המוזיקה הטובה ביותר
* האפקטים הוויזואליים הטובים ביותר
* הסאונד הטוב ביותר
* העורך הטוב ביותר
* פרס השנה לפנים של קניווד

**פרסי טלוויזיה**
* השחקן הטוב ביותר בסדרת טלוויזיה
* השחקנית הטובה ביותר בסדרת טלוויזיה
* תוכנית הבידור הטובה ביותר בטלוויזיה
* סדרת הטלוויזיה הטובה ביותר בהאוסה

## הערות שוליים

קניווד
קטגוריה:אפריקה: קולנוע
קטגוריה:קולנוע בניגריה
The Four

**The Four** (דה פור) **ישראל** הייתה תוכנית מציאות מוזיקלית שפותחה עלי ידי "ארמוזה פורמטס" מישראל, אשר עלתה לשידור ב-14 באוקטובר 2018 במסגרת שידורי רשת 13, ונגמרה ב-14 בנובמבר 2018. הפורמט של התוכנית, נמכר בשנת 2017 לרשת פוקס האמריקאית, ונמכר ל-20 מדינות נוספות. לאחר הצלחת התוכנית בארצות הברית נרכש הפורמט לשידור בישראל על ידי "רשת". התוכנית כשלה ברייטינג, ולכן לא המשיכה לעונה נוספת. את העיבוד המוזיקלי לתוכנית עשה יוסי מור.

רביעיית השופטים בתחרות היו מארינה מקסימיליאן, מוקי, דיקלה וגלעד כהנא ומנחת התוכנית הייתה אסתר רדא. המנצחת של העונה הראשונה היא שרית אביטן. המסיימת במקום השני, כיתריה, השתתפה לאחר התוכנית בכוכב הבא לאירוויזיון 2019 וגם שם הגיעה למקום השני.

## פורמט התוכנית
הייחוד בפורמט, שכבר בתוכנית הראשונה מוצגת "רביעיית הגמר" שנבחרה על ידי השופטים. בכל תוכנית מגיע מתמודד חדש לאולפן, במטרה לתפוס את המקומות של המתמודדים האחרים.

**בשלב הראשון,** צריך המתמודד לשיר שיר באולפן מול 4 השופטים. רק אם קיבל את כל 4 ההצבעות (אחת מכל שופט), יופיעו על הרצפה 4 טבעות כחולות. משמע - הוא מעפיל לשלב הבא.

במסגרת **השלב השני,** המתמודד שניצח בוחר מול מי מרביעיית הגמר הוא יתמודד בדו-קרב על מקום ברביעייה. כל אחד משניהם מבצע שיר מול קהל באולפן אשר מצביע ובוחר מי ניצח בדו-קרב. אם המתמודד החדש ניצח, אז הוא נכנס לרביעיית הגמר במקומו של המפסיד, ואם המתמודד מהרביעייה מנצח, הוא חוזר לשבת בכיסא שלו. המנצח מוגן מהדחה באותה תוכנית שבה ניצח.

תוכנית הגמר נערכה ב-14 בנובמבר 2018, לאחר שהוחלט על קיצור העונה ל-9 פרקים, בהתאם למודל האמריקאי, עקב נתוני רייטינג נמוכים מהצפוי, ובה התמודדו ארבעת הפיינליסטים על הניצחון בתחרות כולה.

## רביעיית הגמר
רביעיית הגמר בתחילת התוכנית הראשונה, שנערכה ב-14 באוקטובר, כללה את מיי פיינגולד, שרית אביטן, שיר לוי ויהונתן אבידני. בתוכנית זו הפסיד אבידני בדו-קרב מול המתמודדת החדשה שירז לנציאנו, שעקב כך החליפה אותו ברביעיית הגמר. מיי פיינגולד שניצחה בדו-קרב, נשארה ברביעיית הגמר. בתוכנית השנייה המתמודדת כיתריה ניצחה את שירז לנציאנו ותפסה את מקומה ברביעייה, ואילו שרית אביטן ניצחה בדו-קרב הראשון שלה ונשארה בתוכנית. בתוכנית השלישית הפסיד שיר לוי בדו-קרב מול מריה דמיטרייבה, ובכך החליפה את מקומו, ובתוכנית הרביעית שרית אביטן ומיי פיינגולד נשארו ברביעיית הגמר אחרי שניצחו את המתמודדים עדי לוי ואביתר קורקוס, זוכה העונה הראשונה של הכוכב הבא. בתוכנית החמישית שרית אביטן ומריה דמיטרייבה נשארו בכיסא שלהן לאחר שניצחו את המתמודדים שלום קדושים ומעיין בוקריס (בהתאמה). בתוכנית השישית שירה אטיאס ניצחה את מיי פיינגולד והצטרפה לרביעייה. בתוכנית השביעית גיא קינן ניצח את שירה אטיאס והצטרף לרביעייה, ובתוכנית האחרונה לפני הגמר אברהם שבת הדיח את גיא קינן, ואופיר בן שטרית , שסיימה במקום השני בעונה השנייה של "The Voice ישראל", ניצחה את מריה, ולכן הרביעייה של הגמר הסופי היו: שרית אביטן, אברהם שבת, כיתריה ואופיר בן שטרית.

## טבלת הדחות
מקרא:

 – מתמודד מקורי ברביעיית "דה פור"

**מתמודדים שהרכיבו את הרביעייה:**

## קישורים חיצוניים
*האתר הרשמי של התחרות באתר רשת 13
*דה פור ישראל באתר פייסבוק
*
*
*
*
**ביקורות**
*
*
*

## ביאורים

## הערות שוליים

קטגוריה:תוכניות מציאות ישראליות
קטגוריה:תוכניות מציאות ישראליות: שירה
קטגוריה:תוכניות טלוויזיה ישראליות שעלו לשידור בשנת 2018
קטגוריה:רשת: תוכניות וסדרות
קטגוריה:תוכניות וסדרות טלוויזיה שצולמו באולפני מזמור הפקות
פרס באפט"א לתסריט המעובד הטוב ביותר

**פרס באפט"א לתסריט המעובד הטוב ביותר** (באנגלית: **BAFTA Award for Best Adapted Screenplay**) הוא פרס של האקדמיה הבריטית לאמנויות הקולנוע והטלוויזיה המוענק משנת 1968. הפרס המקורי (פרס באפט"א לתסריט הטוב ביותר) פוצל לשני פרסים והאחר הוא פרס באפט"א לתסריט המקורי הטוב ביותר.

## זוכים ומועמדים
### שנות ה-1980

### שנות ה-1990

### שנות ה-2000

### שנות ה-2010

### שנות ה-2020

## ראו גם
* פרס גלובוס הזהב לתסריט הטוב ביותר
* פרס אוסקר לתסריט המעובד הטוב ביותר

## הערות שוליים

תסריט מעובד
באפט"א לתסריט המעובד הטוב ביותר
הר בלדר (קולומביה הבריטית)

**הר בלדר** (באנגלית: **Mount Baldr**) הוא הר בהרי פורסל שהם חלק מההרים הפנימיים של פרובינציית קולומביה הבריטית שבקנדה.

גובהו של ההר 2,789 מטרים מעל פני הים; ההר מתנשא לגובה של 529 מטרים מעל סביבתו.

הר ממוקם בסמוך להרים נוספים הנקראים אף הם בשמות הקשורים למיתולוגיה הנורדית: בלדר הוא אל פגאני גרמאני.

## קישורים חיצוניים
* הר בלדר באתר אנציקלופדיית ההרים הקנדית
* מפה טופוגרפית של אזור הר בלדר
* תרשים הנוף הנשקף מהר בלדר באתר peakfinder
* הר בלדר באתר summitsearch
* תחזית מזג אוויר עדכנית עבור הר בלדר
** סטטיסטיקות מזג אוויר עבור הר בלדר

## הערות שוליים

בלדר
הר בלדר (אנטארקטיקה)

**הר בלדר** (באנגלית: **Mount Baldr**) הוא הר ברכס אסגרד, באזור ארץ ויקטוריה שבאנטארקטיקה.

ההר נמצא מערבית להר ת'ור.

גובהו של ההר 2,200 מטרים מעל פני הים.

## היסטוריה
### מקור השם
שמו של ההר ניתן לו בשנת 1958 על ידי משלחת החקר של אוניברסיטת ויקטוריה בוולינגטון לאנטארקטיקה (Victoria University of Wellington Antarctic Expedition), בהתייחס לשם הרכס בו הוא ממוקם. ההר ממוקם בסמוך להרים נוספים הנקראים אף הם בשמות הקשורים למיתולוגיה הנורדית: בלדר הוא אל פגאני גרמאני.

## קישורים חיצוניים
* הר בלדר באתר הגאזט האנטארקטי של ממשלת ניו זילנד
* תצלום הר בלדר באתר הגאזט האנטארקטי של ממשלת ניו זילנד
* תחזית מזג אוויר עדכנית עבור הר בלדר
** סטטיסטיקות מזג אוויר עבור הר בלדר

## הערות שוליים

בלדר
הר בלדר (נונאווט)

**הר בלדר** (באנגלית: **Mount Baldr**) הוא הר על האי באפין, בהרי באפין הדרומיים, המהווים חלק מהרי הקורדילרה הארקטית, בטריטוריית נונאווט שבקנדה.

גובהו של ההר 1,720 מטרים מעל פני הים; ההר מתנשא לגובה של 426 מטרים מעל סביבתו.

ההר ממוקם בסמוך להר אודין ולפסגת בריידאבליק, הנקראים אף הם בשמות הקשורים למיתולוגיה הנורדית: בלדר הוא אל פגאני גרמאני, אודין הוא אביו של בלדר ובריידאבליק הוא מקום מגוריו של בלדר.

## קישורים חיצוניים

* הר בלדר באתר ממשלת קנדה
* הר בלדר באתר אנציקלופדיית ההרים הקנדית
* הר בלדר באתר peakbagger
* תחזית מזג אוויר ארוכת טווח עדכנית עבור הר בלדר (לפי גבהים)
** תחזית מזג אוויר עדכנית עבור הר בלדר
** סטטיסטיקות מזג אוויר עבור הר בלדר

## הערות שוליים

בלדר
בלדר
אוקסודרסיים

**אוקסודרסיים** (שם מדעי: Oxudercidae) היא משפחה אפשרית של דגי גרם מסדרת הדקראים מקבוצת דמויי-קברנון. על פי כמה חלוקות הם נחשבים לחלק מהקברנוניים, ולפי חלוקות אחרות הם נפרדים ממנה. במשפחה האפשרית ישנן ארבע תת-משפחות.

דגים אלה חיים בסביבה טרופית וסובטרופית בכל הימים והאוקיינוסים בעומק רדוד. הם חיים בשוניות אלמוגים, לגונות לאורך החוף וחלקם נכנסים למים מליחים, מים מתוקים ואף חיים באדמות של ביצות מנגרובים. היבשתנים מסוגלים לנוע רוב זמנם מחוץ למים, אף על פי שהם נשארים בקרבת הים. עוד כמה מינים מסוגלים להתקיים על אוויר כאשר המים בהם הם מצויים מתייבשים.

אלו דגים קטנים מאוד עם גוף מתפתל, סנפירים קצרים וסנפירי חזה שטוחים ולעיתים גם דמויי גפיים. יש להם ראש גדול ועיניים הנמצאות בקצה הראש. מינים אלה הם אוכלי כל.

## מיון
במשפחה זו ייתכן שמצויות תת-המשפחות הבאות:
* Amblyopinae - בה 15 סוגים
* Gobionellinae - בה 52 סוגים
* יבשתנים (Oxudercinae) - בה 10 סוגים
* Sicydiinae - בה 8 סוגים

## קישורים חיצוניים

קטגוריה:בעלי חיים שתוארו ב-1861
קטגוריה:טקסונים שתוארו בידי אלברט גינטר
קטגוריה:דמויי-קברנון
אוניסבורו דגוצ'י

**אוֹנִיסַבּוּרוֹ דֶגוּצִ'י** (ביפנית: בהיראגאנה; **でぐち おにさぶろう** בקאנג'י; **出口王仁三郎**, נהגה; **דֶגוּצִ'י אוֹנִיסַבּוּרוֹ**. באספרנטו: **Onisaburo Deguĉi**  1948-1871) היה מנהיגה השני של התנועה הדתית אומוטו, אספרנטיסט, אמן ומשורר. התפרסם במערב בעיקר בשל אימוץ רעיון השפה הבינלאומית אספרנטו ובשל השפעתו על התפתחות אמנות הלחימה אייקידו.

## ביוגרפיה
דגוצ'י נולד בשנת 1871 בקיוטו שביפן, למשפחת חקלאים קטנה בשם **קִיסַאבּוּרוֹ אוּאֵדָה** (**上田 喜三郎**).

מגיל צעיר הוא הוכר כמוכשר מאוד, ולאורך כל חייו היה כריזמטי ועסק במגוון סוגים של מיסטיקה.
בשנת 1898 ייסד יחד עם נאו דגוצ'י את דת האומוטו, ולימים נישא לבתה **סוּמִיקוֹ**.

בשנת 1919 הצטרף לתנועתו מוריהיי אואשיבה, מייסד האייקידו. הלה הושפע מאוד מדמותו ומרעיונותיו של דגוצ'י, ובעקבות זאת שינה את האופי של האייקידו.

בשנת 1923 למד דגוצ'י את השפה הבינלאומית אספרנטו, וכלל את השימוש בה ואת הפצתה כחלק מהעקרונות של אומוטו.

בין 1925 ל־1933 החזיקה הדת מיסיון בפריז. משם יצאו מיסיונרים לכל רחבי אירופה והפיצו את תורתם, לפיה אוניסבורו דגוצ'י הוא המשיח שיאחד את כל העולם.

הוא עסק רבות בהפצת רעיונות של שלום ואחווה עולמיים.

דגוצ'י עסק רבות גם באמנות (בעיקר בפיסול כלי חרס), וכתב אלפי שירים. הוא דיבר רבות על הקשר שבין האמנות לדת.

אוניסבורו דגוצ'י מת ב-19 בינואר 1948.
ממוזער|הלווייתו של אוניסבורו דגוצ'י

## קישורים חיצוניים

* הקריאה הגדולה של אוניסבורו דגוצ'י מאת רות רייזר (באנגלית)
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אומוטו
קטגוריה:יפן: תרבות
קטגוריה:שינטו
קטגוריה:בודהיזם
קטגוריה:אספרנטו
קטגוריה:משוררים יפנים
קטגוריה:אמנים יפנים
קטגוריה:אייקידו
קטגוריה:יפנים שנולדו ב-1871
קטגוריה:יפנים שנפטרו ב-1948
פרידריך-גאורג אברהרדט

**פרידריך-גאורג אברהרדט** (בגרמנית: **Friedrich-Georg Eberhardt**; 15 בינואר 1892 – 9 בספטמבר 1964), היה גנרל בוורמאכט במהלך מלחמת העולם השנייה.

## ביוגרפיה
### קריירה מוקדמת
אברהרדט נולד ב-15 בינואר 1892 בשטרסבורג, ובשנת 1910 הוא התגייס לצבא הקיסרות הגרמנית והצטרף לרגימנט הדרגונים ה-6, עמו לחם במהלך מלחמת העולם הראשונה. בינואר 1915 הוא הועבר לרגימנט הגרנדירים של המשמר ה-2 (הקיסר פרנץ, וב-18 באוגוסט אותה הוא הועלה לדרגת אובר-לויטננט. באפריל 1918 הוא מונה לקצין מטה בדיוויזיה ה-220, וב-20 בספטמבר אותה שנה הוא הועלה לדרגת ריטמייסטר. על פעולותיו בקרבות קיבל אברהרדט את עיטור צלב הברזל דרגה ראשונה ושנייה.

לאחר המלחמה הצטרף אברהרדט לרייכסווהר, ומילא בו תפקידי פיקוד ומטה. ב-1 בפברואר 1931 הוא הועלה לדרגת מיור, וב-1 בספטמבר 1933 הוא הועלה לדרגת אוברסט לוטננט. ב-1 ביולי 1935 הוא הועלה לדרגת אוברסט, וב-15 באוקטובר אותה שנה הוא מונה למפקד רגימנט הרגלים ה-44. ב-1 באפריל 1939 הוא הועלה לדרגת גנרל-מיור, וב-26 באוגוסט אותה שנה הוא מונה למפקד הדיוויזיה הממונעת ה-60.

### מלחמת העולם השנייה
עם פרוץ המלחמה פיקד אברהרדט על הדיוויזיה הממונעת ה-60, ובמהלך המערכה על צרפת לחמה הדיוויזיה בשלב השני כחלק מהקורפוס ה-24 במסגרת הארמייה הראשונה. ב-1 בפברואר 1941 הוא הועלה לדרגת גנרל-לויטננט, ובמהלך המערכה בבלקן לחמה הדיוויזיה כחלק מהקורפוס ה-11 במסגרת ארמיית הפאנצר הראשונה. במהלך מבצע ברברוסה הייתה הדיוויזיה בתחילה בעתודת ה־OKH כחלק מהקורפוס הממונע ה-40 במסגרת ארמיית הפאנצר השנייה, ולאחר מכן לחמה כחלק מהקורפוס הממונע ה-3 במסגרת ארמיית הפאנצר הראשונה, והשתתפה בקרב אומן ובכיבוש רוסטוב על הדון. ב-31 בדצמבר 1941 קיבל אברהרדט את עיטור צלב האבירים של צלב הברזל, וב-10 ביולי 1942 הוא מונה למפקד הדיוויזיה ה-38. בתחילה הוצבה הדיוויזיה באזור האג, אולם לאחר מכן הועברה לצפון צרפת. באפריל 1943 הועברה הדיוויזיה לחזית המזרחית, שם לחמה בקרבות באוקראינה כחלק מארמיית הפאנצר הראשונה. ב-15 בספטמבר 1943 הוא מונה למפקד דיוויזיית המילואים ה-174, וב-5 באוגוסט 1944 הוא מונה למפקד דיוויזיית האבטחה ה-286. ב-15 בדצמבר 1944 הוא מונה לשופט צבאי, וב-8 במאי 1945 הוא נפל בשבי בעלות הברית.

### לאחר המלחמה
בשנת 1947 שוחרר אברהרדט מהשבי, ולאחר שחרורו מהשבי הוא התגורר בוויסבאדן, עד למותו ב-9 בספטמבר 1964.

## קישורים חיצוניים
* פרידריך-גאורג אברהרדט באתר geocities 

קטגוריה:אנשי צבא גרמנים במלחמת העולם הראשונה
קטגוריה:גנרלים בוורמאכט
קטגוריה:גרמנים שנשבו במלחמת העולם השנייה
קטגוריה:חיילי הרייכסווהר
קטגוריה:מעוטרי צלב האבירים
קטגוריה:מעוטרי צלב הברזל
קטגוריה:גרמנים שנולדו ב-1892
קטגוריה:גרמנים שנפטרו ב-1964